An Banal na Krus sa tradisyon na Kristyano iyo an natadang materyales kan aktuwal na pigpakoan na krus ki Hesus. Sigun sa mga naerenot na parasurat, si Socrates Scolasticus asin iba, nagbaklay sa Banal na Daga si Elena (c.250–c.330 AD) ina ni Constantino, an enot na Kristyanong Emperador kan Roma, nadiskubre an pigtagoan kan tolong krus na piggamit sa pagpakò ki Hesus asin duwang parahàbon na sinda Dimas asin Hestas. Sa paagi kan sarong mirakulo, nabiklad na kun arin sa tolo an Banal na Krus.